Փերիս Հիլթոն

Փերիս Ուիթնի Հիլթոն (, )՝ ամերիկացի դերասանուհի, երգչուհի, երգերի հեղինակ, մոդել և դիզայներ։

Փերիս Հիլթոնը իր նախնիներից ժառանգել է աշխարհի խոշորագույն հյուրանոցային ցանցը՝ «Hilton Hotels»: Նա առավել հայտնի դարձավ «The Simple Life» ռեալիթի շոուում (2003—2007), որտեղ նա խաղում էր իր ընկերուհու՝ Նիկոլ Ռիչիի հետ։

Կենսագրություն 

Փերիս Հիլթոնը ծնվել է 1981 թվականի փետրվարի 17-ին՝ Ռիկ և Քեթի Հիլթոնների ընտանիքում։ Նա համարվում է Կոնրադ Հիլթոնի թոռնուհին, ով հիմնադրել է Hilton հյուրանոցային ցանցը։ Փերիսը ընտանիքի ամենամեծ զավակն է։ Նա ունի կրտսեր քույրիկ՝ Նիկի Հիլթոն և երկու եղբայր՝ Բարոն և Կոնրադ Հիլթոնները։

Հիլթոնի մանկությունն անցել է տարբեր վայրերում՝ Վալդորֆ-Աստորիա հյուրանոցում, որը գտնվում է Մանհեթենում, Բևեռլի Հիլզում, Հեմփթոնում և այլն։ Հիլթոնը ընդունվում է Նյու-Յորքի Dwight School, որտեղից նրան հեռացրին, սակայն հետո նա ստանում է միջնակարգ կրթության իր վկայականը։

Կարիերա

Մոդելի կարիերա 
2000 թվականին Փերիս Հիլթոնը ստորագրեց պայմանագիր՝ Դոնալդ Թրամփի մոդելային գործակալության հետ և դարձավ պրոֆեսիոնալ մոդել։ Ավելի ուշ նա սկսեց աշխատել այլ մոդելային կազմակերպությունների հետ. Ford Models Management՝ Նյու-Յորքում, Models 1 Agency՝ Լոնդոնում, Nous Model Management՝ Լոս-Անջելեսում և Premier Model Management՝ Լոնդոնում։ Հիլթոնը սկսեց նկարահանվել հանրահայտ բրենդային գովազդներում, որոնց մեջ են մտնում Iceberg, GUESS, Tommy Hilfiger, Christian Dior и Marciano:

Կինոյի և հեռուստատեսության կարիերա 

Հիլթոնի առաջին հեռուստատեսային նախագիծը՝ The Simple Life ռեալիթի շոուն նրան մեծ հաջողություններ է բերում։ Շոուն եթեր է հեռարձակվել 2003 թվականի դեկտեմբերի 2-ին՝ Fox ալիքով։ Հիլթոնի և նրա ընկերուհու՝ Ռիչիի վեճը պատճառ դարձավ այն բանի, որ երեք սեզոն նկարահանելուց հետո ռեալիթի շոուն դադարեց եթեր հեռարձակվել։ Հաջորդ չորրորդ և հինգերորդ սեզոնները դուրս եկան E! ալիքով։ 2006 թվականին Հիլթոնը խաղացել է գլխավոր դերերը «Ոճային իրեր» և «Շեկահերը շոկոլադում» ֆիլմերում։ 2008 թվականին դուրս է եկել «Գեղեցկուհին և այլանդակը» ֆիլմը, որի համար Փերիսը ստացել է երեք մրցանակ՝ «Ոսկե ազնվամորի»։

Սկավառակագրություն 
 Paris (2006, Փերիս Հիլթոնի ալբոմ)

Ֆիլմագրություն

Ծանոթագրություններ

Արտաքին հղումներ 
 Փերիս Հիլթոնի օրիգինալ կայք
 
 
 

Ամերիկացի դերասանուհիներ
Ամերիկացի երգիչներ
Երաժիշտներ այբբենական կարգով
Ամերիկացի մոդելներ
Ամերիկացի կինոդերասանուհիներ
«Ոսկե ազնվամորի» մրցանակի դափնեկիրներ
Կին ինքնակենսագիրներ
Ամերիկացի հեռուստատեսային դերասանուհիներ
Ամերիկացի երգչուհիներ
21-րդ դարի ամերիկացի դերասանուհիներ
21-րդ դարի ամերիկացի երգիչներ
21-րդ դարի երգիչներ
Ամերիկացիներ իռլանդական ծագմամբ
Ամերիկացի փոփ երգիչներ
Ամերիկացի հիփ հոփ երգիչներ
Ամերիկացի փոփ երգչուհիներ
21-րդ դարի ամերիկացի կին գրողներ
Գինեսի գրքի ռեկորդակիրներ
Ամերիկացի դիզայներներ
Ամերիկացի դիջեյներ